Document ID: 32005D0458

KOMMISSIONENS BESLUTNING
af 21. juni 2005
om indrømmelse til Italien af undtagelsen i artikel 3, stk. 2, i Rådets direktiv 92/102/EØF om identifikation og registrering af dyr
(meddelt under nummer K(2005) 1826)
(Kun den italienske udgave er autentisk)
(EØS-relevant tekst)
(2005/458/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/102/EØF af 27. november 1992 om identifikation og registrering af dyr (1), særlig artikel 3, stk. 2, og
ud fra følgende betragtninger:
(1)
Efter artikel 3, stk. 2, i direktiv 92/102/EØF kan medlemsstaterne få tilladelse til i den fortegnelse over bedrifter, der kræves i henhold til direktivets artikel 3, stk. 1, at undlade at medtage bedrifter med højst tre får og/eller geder, for hvilke der ikke modtages nogen præmie, eller ét svin, hvis dyrene er bestemt til ejerens eget brug eller konsum, og såfremt dyrene, inden de flyttes, underkastes de i direktivet fastsatte kontrolforanstaltninger.
(2)
De italienske myndigheder har anmodet om en sådan tilladelse for bedrifter med højst ét svin og har givet de relevante garantier med hensyn til veterinærkontrol.
(3)
Italien bør derfor gives tilladelse til at anvende denne undtagelse.
(4)
De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Italien gives tilladelse til at anvende undtagelsen i artikel 3, stk. 2, i direktiv 92/102/EØF for bedrifter med højst ét svin.
Artikel 2
Denne beslutning er rettet til Den Italienske Republik.
Udfærdiget i Bruxelles, den 21. juni 2005.

Labels: 18
15
6